OpenLLM-France/wikimedia huggingface dataset:
# Casa Gonpui

La Casa Gonpui és una casa del municipi de Tremp (Pallars Jussà) protegida com a bé cultural d'interès local.

## Descripció

La Casa Gonpui està situada al centre del nucli de Vilamitjana, en una cantonada, adaptant-se al desnivell de la costa del carrer.
Habitatge que segueix la tipologia medieval dels ravals del castell de Vilamitjana, i que ha estat modificat. Presenta elements nous, fruit d'actuacions de consolidació, i també n'han desaparegut alguns originaris. L'element de més valor patrimonial pràcticament ha desaparegut, era el portal d'accés de mig punt adovellat amb escut entre la dovella clau i la finestra. Es conserven, només, els brancals i les primeres dovelles d'arrencada de l'arc.
Es caracteritza per una irregularitat, tant en les alçades com en la distribució dels vans de les façanes. En la part superior, destaca un cos de planta circular, a manera de torreta, amb diferents obertures.
El paredat és de carreus de pedra irregulars i de petites dimensions.

## Referències

* 1 2 3 4 «Casa Gonpui». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 desembre 2015].
# Casa Gorchs

La Casa Gorchs és un edifici del municipi de Manlleu (Osona) que forma part de l'Inventari del Patrimoni Arquitectònic de Catalunya. Segueix la tipologia de les cases dels segles xvi-xvii, però varia la decoració d'acord amb el gust de l'època i suprimeix la porxada per una gran cornisa. Són cases construïdes pels industrials del segle xx, que destinaven part del seu excedent en la construcció.

## Descripció

És un edifici de planta baixa reformat totalment a la dècada del 1980 amb plaques de marbre afegides a la paret que té dos pisos. El primer pis està format per una balconada amb dues finestres decorades als brancals per columnes adossades amb una sanefa de flors en baix relleu al fust, i a la llinda motius vegetals també esculpits a baix relleu. Coronen les finestres uns trams rectangulars decorats amb tessel·les de colors que uneixen les finestres del primer pis amb mènsules del balcó del pis superior, decorades igual que les del primer pis. La façana acaba amb una cornisa discontínua sostinguda per unes grans mènsules amb decoració de motius vegetals esculpits a baix relleu. Tota la cornisa envolada està pintada per una franja d'estuc vermell.

## Referències

* 1 2 «Casa Gorchs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Cristatogobius gobioides

Cristatogobius gobioides és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 10 cm de longitud total.

## Hàbitat

És un peix de clima subtropical i demersal.

## Distribució geogràfica

Es troba al Pacífic occidental: des de Queensland fins a la costa central de Nova Gal·les del Sud (Austràlia).

## Observacions

És inofensiu per als humans.

## Referències

* ↑ Herre A. W. C. T., 1927. Gobies of the Philippines and the China Sea. Monogr. Bur. Sci. Manila Monogr. 23. 1-352.
* ↑ BioLib (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
# Habitatge al carrer Higini Negra, 2 (Hostalric)

L'edifici situat al carrer Higini Negra, 2 és una obra del municipi d'Hostalric (Selva) que forma part de l'Inventari del Patrimoni Arquitectònic de Catalunya.

## Descripció

És un edifici entre mitgeres situat al nucli urbà d'Hostalric, al carrer Higini Negra número 2. L'edifici té planta baixa i tres pisos, i està cobert per un petit terrat amb un altell. A la façana principal, arrebossada i pintada, a la planta baixa trobem el portal d'entrada, en arc rebaixat de pedra igual que els brancals, que dona accés al local comercial i a la porta de l'escala que condueix als habitatges. Al costat del portal, una finestra en arc de llinda protegida per una reixa de ferro forjat.
Al primer pis, tres finestres en arc de llinda i ampit de pedra. La finestra de l'esquerra està situada igual que les finestres del segon i tercer pis, mentre que les finestres central i dreta, estan en l'espai que al segon i tercer pis trobem balcons. Al segon pis, un balcó amb llinda monolítica i brancals de pedra, i una destacada barana de ferro forjat al balcó. Al costat esquerre, una finestra amb brancals, llinda i ampit de pedra. Al tercer pis, que segueix l'estructura del segon, un balcó en arc de llinda, amb una barana de ferro forjat diferent a la del segon pis. Al costat esquerre, una finestra igual que la finestra del segon pis. Una cornissa corona la façana i dona pas a la barana de ferro forjat del terrat, on hi ha una construcció a manera d'altell, que té la teulada a doble vessant desaiguada a la façana posterior i al terrat.

## Història

El 1932 l'ajuntament decidí donar a un carrer el nom d'Higini Negra per agrair-li el que havia fet per la població. Tant ell com el seu germà Francesc eren descendents d'una família de carreters establerts a Hostalric des del segle xviii. La seva situació benestant va repercutir favorablement en molts habitants de la vila. L'any 1899 Francesc donà 500 pessetes a tots els hostalriquencs que tornaven de la Guerra de Cuba i també a les famílies dels que no tornaven. L'any 1932 Higini donà 1.500 pessetes per construir el cementiri d'Hostalric i donà a l'Ajuntament la casa del número 40 del Carrer Major. Aquest el feu fill predilecte, li dedicà una placa a la Sala Capitular i el que fins aleshores era la Plaça del Gra es rebatejà amb el seu nom.

## Referències

* 1 2 3 4 5 6 7 8 9 «Higini Negra, 2». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 novembre 2014].
# Bošany

Bošany és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1183.

## Vegeu també

* Ján Chryzostom Korec
# John Griffiths

John Griffiths és el nom dels següents personatges:
* John Griffiths (matemàtic) (1837/8–1916), Matemàtic gal·lès
* J. Gwyn Griffiths (1911–2004), poeta gal·lès, egiptòleg i activista polític nacionalista
* John Griffiths (músic) (19152), músic australià
# UCI Àfrica Tour 2005-2006

L'UCI Àfrica Tour 2005-2006 és la segona edició de l'UCI Àfrica Tour, un dels cinc circuits continentals de ciclisme de la Unió Ciclista Internacional. Està format per nou proves, organitzades entre el 26 d'octubre de 2005 i el 17 de setembre de 2006 a l'Àfrica.
El vencedor final fou el burkinès Jérémie Ouedraogo, vencedor del Tour de Faso i el Boucle du coton.

## Evolució del calendari
### Octubre de 2005

| Data | Cursa | Cat. | Vencedor | Equip |
| 26-6 | Tour de Faso | 2.2 | Jérémie Ouedraogo | Café Samba |

### Desembre de 2005

| Data | Cursa | Cat. | Vencedor | Equip |
| 6 | Campionat d'Àfrica de contrarellotge | CC | Alex Pavlov | Sud-àfrica |
| 9 | Campionat d'Àfrica en ruta | CC | Rupert Rheeder | Sud-àfrica |

### Gener de 2006

| Data | Cursa | Cat. | Vencedor | Equip |
| 12-15 | Tropicale Amissa Bongo | 2.2 | Jussi Veikkanen | fdjeux.com |

### Febrer de 2006

| Data | Cursa | Cat. | Vencedor | Equip |
| 11-19 | Volta a Egipte | 2.2 | Ilya Chernyshov | Capec |
| 25-11 | Tour del Camerun | 2.2 | Pavel Nevdakh | |

### Març de 2006

| Data | Cursa | Cat. | Vencedor | Equip |
| 8-12 | Giro del Cap | 2.2 | Peter Velits | Konica Minolta |

### Abril de 2006

| Data | Cursa | Cat. | Vencedor | Equip |
| 15-21 | Boucle du Coton | 2.2 | Jérémie Ouedraogo | Café Samba |

### Setembre de 2006

| Data | Cursa | Cat. | Vencedor | Equip |
| 7-17 | Tour del Senegal | 2.2 | Lukasz Podolski | |

## Classificacions finals

| Classificació individual Pos Ciclista Equip Punts 1. Jérémie Ouedraogo (BUR)-216 2. Rupert Rheeder (RSA)-209 3. Abdul Wahab Sawadogo (BUR)-121 4. Bakhtyar Mamyrov (KAZ)-101 5. Pavel Nevdakh (KAZ)-96 6. Lukasz Podolski (POL)-88 7. David George (RSA)Relax-GAM86 8. Saidou Rouamba (BUR)-83 9. Jacques Fullard (RSA)-80 10. Darren Lill (RSA)-77 | Classificació per equips Pos Equip País Punts 1.Capec Kazakhstan130 2.Konica-Minolta Sud-àfrica114 3.Relax-GAM Espanya86 4.Barloworld Regne Unit38 5.Jartazi-7Mobile Bèlgica24 6.Team Wiesenhof-Akud Alemanya21 7.Dukla Trenčín Eslovàquia17 8.Marco Polo Cycling Team R.P. de la Xina17 9.Krolstone Continental Team Països Baixos4 10.Team Lamonta Alemanya2 |
* Classificació per països
* Pos
* País
* Punts
* 1. Sud-àfrica985
* 2. Burkina Faso536
* 3. Egipte172
* 4. Zimbàbue160
* 5. Costa d'Ivori140
* 6. Marroc138
* 7. Angola78
* 9. Camerun77
* 9. Maurici70
* 10. Tunísia48

## Enllaços externs

* Web oficial Arxivat 2008-07-08 a Wayback Machine.
* Calendari de l'UCI Africa Tour 2005-2006 Arxivat 2016-03-04 a Wayback Machine.
# Wolrad IV de Waldeck-Eisenberg

Wolrad IV de Waldeck-Eisenberg (en alemany Wolrad IV von Waldeck-Eisenberg) va néixer a Eisenberg el 7 de juliol de 1588 i va morir a Arolsen el 6 d'octubre de 1640. Era un noble alemany fill de Josies de Waldeck-Wildungen (1554-1588) i de Maria de Barby (1563-1619). Wolrad va ser el fundador de la nova línia de Waldeck-Eisenberg.
La política territorial del seu pare va portar un conflicte permanent amb el comtat de Hessen. El conflicte esclatà de nou amb la disputa de la ciutat de Korbach, el 1615. El landgravi Maurici I de Hessen-Kassel va envair el país, obligant Wolrad a buscar refugi en els Estats generals holandesos, sota la protecció de Maurici d'Orange-Nassau. El 1625 va establir-se al comtat de Pyrmont, anomenant-se ell mateix comte de Waldeck-Pyrmont. Durant la Guerra dels Trenta Anys va recuperar els seus dominis de Waldeck.

## Matrimoni i fills

El 8 de setembre de 1607 es va casar a Durlach amb Anna Maria de Baden-Durlach (1587-1649), filla del marquès Jacob III de Baden-Hochberg (1562-1590) i d'Elisabet de Pallent-Culemberg (1567-1620). El matrimoni va tenir deu fills:
* Maria Elisabet (1608-1643)
* Josies Floris (1612-1613)
* Felip Teodor (1614-1645), casat amb Maria Magdalena de Nassau-Siegen (1622-1647).
* Joan Lluís (1616-1638)
* Jordi Frederic (1620-1692), casat amb Elisabet Carlota de Nassau-Siegen (1626-1694).
* Jacob (1621-1645)
* Cristià, nascut i mort el 1623.
* Juliana, nascuda i morta el 1624.
* Wolrad (1625-1657)
* Carlota, nascuda i morta el 1629.

## Bibliografia

* L. Curtze: Geschichte und Beschreibung des Fürstentums Waldeck. Arolsen, 1850 S.611f.
* Kamill Behr: Genealogie der in Europa regierenden Fürstenhäuser. Leipzig, 1854 S.135

## Enllaços externs

* http://awt.ancestrylibrary.com
* http://familypedia.wikia.com
# Wynne (cràter)

Wynne és un cràter d'impacte en el planeta Venus de 10 km de diàmetre. Porta el nom d'un antropònim anglès, i el seu nom va ser aprovat per la Unió Astronòmica Internacional el 1997.

## Referències

* ↑ «Wynne». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Wynnewood

Wynnewood és una ciutat dels Estats Units a l'estat d'Oklahoma. Segons el cens del 2000 tenia 2.367 habitants.

## Demografia

Segons el cens del 2000, Wynnewood tenia 2.367 habitants, 965 habitatges, i 607 famílies. La densitat de població era de 601,3 habitants per km².
Dels 965 habitatges en un 29,4% hi vivien nens de menys de 18 anys, en un 44,4% hi vivien parelles casades, en un 15,1% dones solteres, i en un 37% no eren unitats familiars. En el 33,3% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,05.
Per edats la població es repartia de la següent manera: un 26% tenia menys de 18 anys, un 8,1% entre 18 i 24, un 24,5% entre 25 i 44, un 21,2% de 45 a 60 i un 20,3% 65 anys o més.
L'edat mediana era de 39 anys. Per cada 100 dones de 18 o més anys hi havia 74,9 homes.
La renda mediana per habitatge era de 26.149 $ i la renda mediana per família de 31.856 $. Els homes tenien una renda mediana de 28.929 $ mentre que les dones 19.375 $. La renda per capita de la població era de 13.539 $. Entorn del 13,6% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wynnewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Wynnewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Casa-xalet de les Tries

La Casa-xalet de les Tries és una obra d'Olot (Garrotxa) protegida com a Bé Cultural d'Interès Local.

## Descripció

Xalet de planta irregular amb teulat a diferents nivells sostingut per bigues de fusta i teules vidriades de color verd. Disposa de planta baixa, pis i golfes. Els murs de la primera són fets amb pedra i a partir del primer pis són estucats, les obertures, rectangulars estan emmarcades per estuc imitant pedra.
Es troba voltat d'arbres i de tanques.

## Història

El Xalet de les Tries és una construcció dels primers decennis de la nostra centúries.

## Referències

* 1 2 3 «Casa-xalet de les Tries». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Cristatogobius lophius

Cristatogobius lophius és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,1 cm de longitud total.
* Nombre de vèrtebres: 26.

## Hàbitat

És un peix de clima subtropical i demersal que viu entre 0-12 m de fondària.

## Distribució geogràfica

Es troba al Pacífic occidental: el Japó, les Filipines, Tailàndia i Indonèsia.

## Observacions

És inofensiu per als humans.

## Referències

* ↑ Herre A. W. C. T., 1927. Gobies of the Philippines and the China Sea. Monogr. Bur. Sci. Manila Monogr. 23. 1-352.
* ↑ BioLib (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Akihito i K. Meguro, 2000. Review of the gobiid genus Cristatogobius found in Japan with description of a new species. Ichthyol. Res. 47(3):249-261.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Akihito, K. Meguro i K. Sakamoto, 2003. A new species of gobiid fish, Cristatogobius rubripectoralis, from Australia. Ichthyol. Res. 50(2):117-122.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* uBio (anglès)
# Hablar

Hablar és una pel·lícula espanyola del 2015 dirigida per Joaquim Oristrell i Ventura. Es tracta d'una pel·lícula formada per diferents episodis rodada en un únic pla seqüència rodat al barri madrileny de Lavapiés en una nit d'agost.

## Sinopsi

Una pel·lícula d'antologia amb 20 relats sobre la paraula, la comunicació, lligats entre ells en un tram de 400 metres: des de la plaça de Lavapiés de Madrid fins a la Sala Mirador, amb converses improvisades sobre la crisi. Un viatge entre el teatre i el cinema, rodat en una sola captura fixa de més de 80 minuts i mig quilòmetre, al barri de Lavapiés. Una vintena de personatges parlen, discuteixen, riuen, ploren, amenacen, xiuxiuegen, criden, roben, s'enrotllen, s'enfaden i s'abracen mútuament, incitant a l'espectador a reflexionar sobre l'immens poder de les paraules.

## Repartiment

* Sergio Peris-Mencheta... El Profeta
* Estefanía de los Santos ... La Borratxa
* María Botto ... La Mare
* Raúl Arévalo ... El Xai
* Marta Etura ... La Superqualificada
* Juan Diego Botto... L'Explotador
* Astrid Jones ... L'Explotada
* Dafnis Balduz ... El Periodista
* Mercedes Sampietro... La Corrupta
* Nur Levi... L'Obsessiva
* Miguel Ángel Muñoz... L'Addicte al Porno
* Carmen Balagué ... La Comadrona
* Goya Toledo ... La Noia Anuncio
* Secun de la Rosa... El Director de l'Hotel
* Álex García ... Alicia

## Nominacions i premis

Fou nominada a la Bisnaga d'Or al Festival de Màlaga. Va rebre un premi especial Turia als XXV Premis Turia.

## Referències

* ↑ 'Hablar': Joaquín Oristrell en una sola toma, Fotogramas, 21 de maig de 2015
* ↑ 'Hablar', Un pedazo de vida, Cadena Ser, 11 de maig de 2015
* ↑ "Hablar", un retrato de la España en crisis de Joaquín Oristrell , Agencia Efe, 10 de juny de 2015
* ↑ 'Hablar', de Joaquín Oristrell, inaugurará el Festival de Cine de Málaga, Diario Sur, 25 de febrer de 2015
* ↑ La cartelera Turia premia a los actores Pedro Casablanc, Natalia de Molina y Fernando Colomo, La Vanguardia, 23 de juny de 2016
# Boğazkale

Boğazkale és una ciutat i un districte de la província de Çorum, a la regió de la mar Negra de Turquia. Es troba a 87 km de la ciutat de Çorum. La població de la vila, sense el conjunt del districte, és d'uns 1.500 habitants.
Antigament coneguda com a Boğazköy o Boghazköy, aquest petit poble (bàsicament un carrer de botigues) s'assenta en una àrea rural a la carretera de Çorum a Yozgat. Boğazkale és conegut per ser la ubicació de les antigues ciutats hitites d'Hattusa i Yazılıkaya i la zona atrau visitants durant l'estiu. Prop dels indrets històrics, hi ha restaurants i llocs de venda d'artesania local.
Donat el seu ric patrimoni històric i arquitectònic, Boğazkale és un membre de l'European Association of Historic Towns and Regions (EAHTR), amb seu a Norwich.
Boğazköy (Hattusa) és a la llista de Patrimoni de la Humanitat de la UNESCO des del 1986.

## Referències

* ↑ «TÜRKİYE İSTATİSTİK KURUMU - ADRESE DAYALI NÜFUS KAYIT SİSTEMİ (ADNKS) VERİ TABANI». Arxivat de l'original el 2011-10-04. [Consulta: 4 juliol 2013].
* ↑ «HistoricTowns.org - Turkey». Arxivat de l'original el 2010-01-17. [Consulta: 4 juliol 2013].
* ↑ http://www.kulturvarliklari.gov.tr/TR,44427/hattusas-bogazkoy---hitit-baskenti-corum.html Arxivat 2015-01-12 a Wayback Machine.

## Enllaços externs

* Guvern de Boğazkale
* Ajuntament de Boğazkale Arxivat 2013-07-19 a Wayback Machine.
# Josefina Ferrater Mestre

Josefina Ferrater Mestre (Reus, 1910 - 2006) va ser una hebraista i periodista catalana.
Filla d'un funcionari de l'Ajuntament de Reus, estudià magisteri, però no va exercir de mestra. Va treballar com el seu pare de funcionària municipal, i es matriculà a la Universitat de Barcelona on es llicencià en llengües semítiques. A partir de 1940 va ser la corresponsal a Reus del Diario Español, l'únic diari que es publicava a la província de Tarragona. El 1952 va començar a col·laborar al Setmanari Reus, fins al 1957. Va enviar assíduament cròniques al diari barceloní vinculat al franquisme Solidaridad Nacional. Va publicar també poemes a diverses revistes reusenques. Treballà en temes de lingüística hebrea i va traduir i publicar el llibre Ritual de pregàries jueves el 1995, que la van donar a conèixer com una de les millors hebraistes catalanes.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 250.
* ↑ «Ritual de pregàries jueves». CCUC. [Consulta: 5-IV-2017].
* ↑ Lascorz, Andreu «La memòria històrica jueva a Reus». Reus digital, 2-IX-2008.
# Erbrée

Erbrée (en bretó Ervored) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.651 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.177 | 1.197 | 1.147 | 1.323 | 1.408 | 1.498 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | René Blandeau | |
| 2008- | Jacques Lévêque | |
# Eleccions legislatives gregues de 1993

Les eleccions legislatives gregues de 1993 se celebraren el 10 d'octubre de 1993. El partit més votat fou el PASOK, i el seu cap Andreas Papandreou, va formar govern.

## Resultats

| Partit | Partit | Líder | Vots | % | +/– | Escons | +/– |
| | PASOK | Andreas Papandreou | 3,235,017 | 46,88% | +8,27% | 170 | +47 |
| | Nova Democràcia | Constantinos Mitsotakis | 2,711,739 | 39,30% | -7,59% | 111 | -39 |
| | Primavera Política | Andonis Samaràs | 336,460 | 4,88% | - | 10 | +10 |
| | Partit Comunista de Grècia | Aleka Papariga | 313,001 | 4,54% | - | 9 | - |
| | Coalició d'Esquerra i Progrés | Maria Damanaki | 202,887 | 2,94% | -7,4% | 0 | -19 |
| | Confiança (Musulmans de Rodope) Εμπιστοσύνη | Sadik Ahmet Sadik Σαδίκ Αμέτ Σαδίκ | 26,228 | 0.38 | -0.07 | 0 | -1 |
| | Unió de Centristes | Vasilis Levendis | 15,942 | 0.23 | - | 0 | - |
| | Destí (Musulmans de Xanthi) Πεπρωμένο | Ahmet Phaikoglou Αχμέτ Φαϊκογλου | 12,458 | 0.18 | -0.07 | 0 | -1 |
| | Partit Nacional Εθνικό Κόμμα / Unió Política Nacional | Chrisanthos Dimitriadis Χρύσανθος Δημητριάδης | 9,469 | 0.14 | +0.04 | 0 | 0 |
| | Lluita d'Esquerra | | 8,160 | 0,12% | - | 0 | - |
| | Unions Populars de Grups Socials Bipartidistes (Lefko) | | 7,237 | 0.10 | +0.04 | 0 | 0 |
| | Ecologistes Grècia | Konstantinos Papanikolas | 5,723 | 0,08% | -0,01 | 0 | - |
| | Unió d'Ecologistes | Dimosthenis Vergis | 5,378 | 0.08 | +0.03 | 0 | 0 |
| | Partit dels Caçadors Grecs Κόμμα Ελλήνων Κυνηγών | | 3,614 | 0.05 | -0,03 | - | - |
| | Partit Comunista Marxista-Leninista de Grècia | | 1.817 | 0.03 | +0,01 | 0 | - |
| | Partit Socialista Combatent de Grècia | | 1.578 | 0.02 | - | 0 | - |
| | Olympismos Ολυμπισμός | Georgios Zois | 753 | 0.01 | +0 | 0 | 0 |
| | OAKKE | | 703 | 0.01 | - | 0 | - |
| | Moviment de Veritable Lluita Συνεπής Αγωνιστική Κίνηση, ΣΑΚΕ | | 484 | 0.00 | - | - | - |
| | Veritat Autorespectable Αυτοσεβασμός Αλήθεια | | 334 | 0,00% | - | - | - |
| | Partit dels Drets Humans Κόμμα Ανθρωπίνων Δικαιωμάτων, Κ.Α.Δικ. | | 255 | 0.00 | - | 0 | - |
| | Hristopistia Χριστοπιστία | | 66 | 0.00 | | 0 | - |
| | Moviment Democràtic Ortodox Panhel·lènic Πανελλήνιο Ορθόδοξο Δημοκρατικό Κίνημα | | 41 | 0.00 | | 0 | - |
| | Altres | | 122 | 0,00% | - | - | - |
| | Independents | | 863 | 0,00% | - | - | - |
| Vots vàlids | Vots vàlids | 6.900.311 | 100.00 | | 300 | |
| Vots nuls | Vots nuls | 119,614 | | | | |
| Total | Total | 7,019,925 (78,2%) | | | | |
| 85% |||||||

## Enllaços externs

* Resultats de les eleccions gregues de l'arxiu d'Adam Carr Arxivat 2004-08-11 a Wayback Machine.
# Estadi Municipal de Wrocław

L'Estadi Municipal de Wrocław (en polonès: Stadion Miejski we Wrocławiu) és un estadi polonès de futbol de la ciutat de Wrocław, a Silèsia. L'estadi nou té una capacitat de 42.771 seients i ha estat seleccionat per acollir el Campionat d'Europa de futbol 2012.

## Enllaços externs

* Web oficial
# Estadi Mustapha Tchaker

L'Estadi Mustapha Tchaker (àrab: ملعب مصطفى تشاكر, Malʿab Muṣṭafà Txākir) és un estadi de futbol de la ciutat de Blida, Algèria. Té capacitat per a 37.000 espectadors i és usat principalment per a la pràctica del futbol.

## Referències

* ↑ «Stade Mustapha Tchaker profile - worldstadiums.com». Arxivat de l'original el 2013-06-30. [Consulta: 4 juny 2018].